b'\n_START_ARTICLE_\nKDE\n_START_SECTION_\nkdelibs\n_START_PARAGRAPH_\nUz Qt programmat\xc5\xabras ietvara balst\xc4\xabtais kdelibs \xc4\xbcauj izveidot programmas, kas iek\xc4\xbcaujas KDE darba vid\xc4\x93 un sp\xc4\x93j darboties jebkur, kur ir pieejams kdelibs.\n_START_SECTION_\nKWin\n_START_PARAGRAPH_\nKWin ir KDE logu p\xc4\x81rvaldnieks. Tas att\xc4\x93lo 3D efektus gan ar OpenGL, gan XRender dzin\xc4\x93jiem. Pateicoties Qt bibliot\xc4\x93ku atbalstam KWin sp\xc4\x93j izmantot gan Native Graphics Layer, gan Raster grafikas dzin\xc4\x93jus. S\xc4\x81kot ar KDE versiju 4.9.90 KWin sp\xc4\x93j izmantot ar\xc4\xab OpenGL 3.1 iesp\xc4\x93jas un \xc4\xbcauj veikt kr\xc4\x81su labo\xc5\xa1anu atsevi\xc5\xa1\xc4\xb7iem programmas logiem. At\xc5\xa1\xc4\xb7ir\xc4\xabb\xc4\x81 no vairuma l\xc4\xabdz\xc4\xabgu logu p\xc4\x81rvaldnieku KWin uzman\xc4\xabba tiek piev\xc4\x93rsta gan logu p\xc4\x81rvald\xc4\xabbas funkcionalit\xc4\x81tei, gan 3D efektu noder\xc4\xabgumam nevis tikai izskatam.\n_START_SECTION_\nPlasma\n_START_PARAGRAPH_\nPlasma Workspace ir kop\xc4\x93jais nosaukums grafiskaj\xc4\x81m vid\xc4\x93m, k\xc4\x81das KDE pied\xc4\x81v\xc4\x81.\n_START_SECTION_\nDesktop\n_START_PARAGRAPH_\nPlasma Desktop ir nosaukums noklus\xc4\x93tajai grafiskajai videi, kas paredz\xc4\x93ta galddatoriem un kl\xc4\x93pjdatoriem. To var piel\xc4\x81got visda\xc5\xbe\xc4\x81d\xc4\x81kajos veidos, bet p\xc4\x93c noklus\xc4\x93juma t\xc4\x81s izk\xc4\x81rtojums un funkcijas ir l\xc4\xabdz\xc4\xabgas vairumam paz\xc4\xabstamajai Windows darba vides koncepcijai.\n_START_SECTION_\nNetbook\n_START_PARAGRAPH_\nPlasma Netbook ir paredz\xc4\x93ta maza izm\xc4\x93ra portat\xc4\xabvajiem datoriem ar ierobe\xc5\xbeotu vietu uz ekr\xc4\x81na.\n_START_SECTION_\ncitas\n_START_PARAGRAPH_\nPlasma Workspace projekta ietvaros tiek izstr\xc4\x81d\xc4\x81tas ar\xc4\xab citas grafisk\xc4\x81s vides, kas ir piel\xc4\x81gotas iek\xc4\x81rt\xc4\x81m ar \xc4\xbcoti maziem vai sk\xc4\x81rniej\xc5\xabt\xc4\xabgiem ekr\xc4\x81niem, ta\xc4\x8du pagaid\xc4\x81m t\xc4\x81s netiek iek\xc4\xbcautas galvenaj\xc4\x81 KDE SC rel\xc4\xabz\xc4\x93.'